جمهورباشقانی رجب طیب اردوغان، قوزئی عراقا اولاسی بیر عملیاتین اشاره‌سینی "سینجاری دا قندیلی ده ووراریق" سؤزلری وئردی.
اردوغان، اؤزل بیر تلویزیون کانالین‌دا گوند‌می دگرلندیردی.
بؤلوجو ترور هؤرگوتو پ‌کاکا ایله مباریزه پروسه‌سینی ایضاح ائد‌ن پرزیدنت اردوغان، "تورکیه قندیله عملیات حیاتا ائده‌جک می؟" سوالینا بو جاوابی وئردی:
"اولایین البته ایکی اؤلچوسو وار. قندیل وار، سینجار وار. بیزیم حال حاضردا اگر عراق‌دان تورکیه‌یه هر هانسی بیر تهدید اولارسا کی آرا آرا اولور. البته عراق یؤنتیمی ایله ده بو مسئله‌نی سرعتله دانیشاریق. بغداد، من بو ایشی حل ائدره‌م دئدیگی تقدیرده نه اعلا. اما بغداد حل ائده‌‌بیلمرم دئدیگی تقدیرده کیمسه‌دن ایجازه آلماریق، سینجاری دا قندیلی ده ووراریق. حتی حتی، بونو ایلک دفعه ایفاده ائدیره‌م مخمور. مخمور چوخ اؤنم‌لی. بیرلشمیش میلتلر ائله دئمیش، بئله دئمیش. بیرلشمیش میلتلرین مخمور مسئله‌سینی ده حل ائتمه‌سی لازیم‌دیر چونکو مخمور تروریست یئتیشدیریر".
اردوغان "بیرلشمیش میلتلرله بو مسئله‌ده بیر ارتباط وار می؟" سوالی اوزرینه، بو تماسلارین گئچمیش‌ده اولدوغونو، بو مسئله‌لری اسکی بیرلشمیش میلتلر هؤرگوتونون باش کاتیبی پان کی مون ایله چوخ دانیشدیغینی بیلدیره‌رک،
"ایندی ده آنتونیو گوترش ایله دانیشاریق. بیری گلسین بو ایشی حل ائتسین. حل ائتدینیز ائتدینیز، حل ائتمدیینیز تقدیرده بیز ائدریک. بوراسی چونکو ترور یوواسی" دئدی.
